Тым не менш, яго нядаўнія заявы аб смяротнай кары паказваюць на некаторы патэнцыял для пераменаў. 9 сакавіка 2016 года Лукашэнка адзначыў, што Беларусь распрацавала “сваю ўласную інтэрпрэтацыю гуманітарных пытанняў, у тым ліку пытання аб правах чалавека”. Ён звязаў прагрэс у сферы правоў чалавека з эканамічнай сітуацыяй, намякаючы, што змены ў грамадскай думцы залежаць ад матэрыяльнага дабрабыту беларусаў. Іншымі словамі, смяротнае пакаранне можа быць адмененае пры ўмове, што ЕС дасць Беларусі эканамічную помач.